OpenLLM-France/wikimedia huggingface dataset:
# Pressupost ombra

Un pressupost ombra o pressupost a l'ombra és un pressupost teòric presentat per una oposició en una assemblea legislativa o parlament com a alternativa al pressupost presentat per la majoria.
És un terme comú a Suècia. Al Parlament, l'oposició fa un pressupost ombra quan el govern en exercici presenta els pressupostos. Els partits de l'oposició presenten les seues propostes alternatives al projecte de pressupostos a través de mocions pressupostàries. Sovint es complementen amb les anomenades mocions de l'àrea de despesa on es presenta el pressupost amb més detall.
A Suècia, els pressupostos a l'ombra també són habituals als municipis i comtats.

## Fonts

* ↑ «En utvecklad budgetprocess - ökad tydlighet och struktur (Statens offentliga utredningar 2013:73)» (en suec), 01-10-2013. [Consulta: 5 setembre 2023].

## Vegeu també

* Govern a l'ombra
# Tord d'Enggano

El tord d'Enggano (Geokichla leucolaema) és un ocell de la família dels túrdids (Turdidae).

## Hàbitat i distribució

Habita els boscos de l'illa Enggano, propera a l'oest de Sumatra

## Referències

* ↑ «Tord d'Enggano». Cercaterm. TERMCAT, Centre de Terminologia. Rev. 20/01/2022(català)
# Tord d'Oberländer

El tord d'Oberländer (Geokichla oberlaenderi) és un ocell de la família dels túrdids (Turdidae).

## Hàbitat i distribució

Habita els boscos al nord-est i est de la República Democràtica del Congo i oest d'Uganda.

## Referències

* ↑ «Tord d'Oberländer». Cercaterm. TERMCAT, Centre de Terminologia. Rev. 20/01/2022(català)
# Puig de s'Envestida

El Puig de s'Envestida (o de sa Bastida), de 421 m, és un putxet situat a menys de 500 metres del Castell de Santueri i pràcticament amb la seva mateixa altitud. El domini que es té del castell des del puig fa molt plausible la possibilitat de què s'hi instal·làs algun aparell o construcció durant algun setge a la fortalesa. Amb el temps, el nom s'hauria deformat segons la hipòtesi apuntada per V.M. Rosselló Verger i defensada també per Cosme Aguiló.
Una bastida és una torre construïda de barres i posts que era ocupada de guerrers armats.
# Punta Rebol Vidal

La Punta Reboul Vidal és un cim de 3.007 m d'altitud, amb una prominència de 10 m, que es troba a l'aresta sud del Turó de Néouvielle, al massís de Nhèuvièlha, al departament dels Alts Pirineus (França).
Aquesta punta porta el nom dels primers ascensionistes del Turó de Néouvielle, el primer tresmil del que la seva ascensió està documentada.

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
# Primer Ministre de Saint Vincent i les Grenadines

El primer ministre és el cap de govern de Saint Vincent i les Grenadines.

## Chief Ministers (1956-1969)

* Ebenezer Joshua: 1956 - maig de 1967
* Milton Cato: més de 1967 - 27 d'octubre de 1969

## Primers ministres després de la independència (1969-1979)

* Milton Cato: 27 d'octubre de 1969 - abril de 1972
* James Fitz-Allen Mitchell: abril de 1972 - 8 de desembre de 1974
* Milton Cato: 8 de desembre de 1974 - 27 d'octubre de 1979
| Nom | Inici del govern | Fi del govern |
| Milton Cato | 27 d'octubre de 1979 | 30 de juliol de 1984 |
| James Fitz-Allen Mitchell | 30 de juliol de 1984 | 27 d'octubre de 2000 |
| Arnhim Eustace | 27 d'octubre de 2000 | 29 de març de 2001 |
| Ralph Gonsalves | 29 de març de 2001 | actualitat |
# Torrats (Alpens)

Torrats és una masia d'Alpens (Lluçanès) inclosa a l'Inventari del Patrimoni Arquitectònic de Catalunya.

## Descripció

Masia de petites dimensions construïda amb material molt pobres, coberta amb teulada a dues vessants i orientada a sud. A la façana principal hi ha un portal i una finestra amb pedra treballada datada a l'any 1671. A mà dreta de l'edifici original hi ha adossada una cabana de construcció més moderna. S'accedeix a aquesta per unes escales de pedra. A la façana esquerra de la casa hi ha un pou-cisterna. Tota l'edificació està aposentada sobre unes lloses.

## Història

L'única notícia històrica que tenim d'aquesta casa és molt recent, de finals del segle xx. La construcció dona a entendre que és més anterior. Aquesta casa propietat del mas Graells tindria un altre nom anteriorment si bé no progressaria com d'altres, reservant-se funcions de petites masoveries.

## Referències

* 1 2 «Torrats». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 juny 2020].
# Punk goes 90's

Punk Goes 90's és una part de la sèrie de recopilacions de Punk goes... creada pels Fearless Records en la qual alguns artistes fan versions de cançons populars dels anys 90. La portada del disc fa referència al disc Nevermind, de Nirvana, en què va sortir-hi originalment la cançó In Bloom.

## Llista de cançons

| # | Títol | Intèrpret | Intèrpret original | Durada |
| 1. | "March of the Pigs" | Mae | Nine Inch Nails | 2:45 |
| 2. | "Song 2" | Plain White T's | Blur | 2:07 |
| 3. | "Under the Bridge" | Gym Class Heroes | Red Hot Chili Peppers | 3:25 |
| 4. | "Black Hole Sun" | Copeland | Soundgarden | 4:31 |
| 5. | "Hey Jealousy" | Hit the Lights | Gin Blossoms | 2:58 |
| 6. | "All I Want" | Emery | Toad the Wet Sprocket | 3:49 |
| 7. | "Losing My Religion" | Scary Kids Scaring Kids | R.E.M. | 3:57 |
| 8. | "Wonderwall" | Cartell | Oasis | 4:53 |
| 9. | "You Oughta Know" | The Killing Moon | Alanis Morissette | 3:41 |
| 10. | "Stars" | Bleeding Through | Hum | 5:21 |
| 11. | "Enjoy the Silence" | Anberlin | Depeche Mode | 3:32 |
| 12. | "The Beautiful People" | Eighteen Visions | Marilyn Manson | 3:35 |
| 13. | "Big Time Sensuality" | The Starting Line | Björk | 3:12 |
| 14. | "In Bloom" | Sota They Say | Nirvana | 3:48 |
| 15. | "Jumper" | BEDlight for BlueEYES (featuring Sebastian Davin of Dropping Daylight) | Third Eye Blind | 4:04 |
# Torre de la Serra de la Petita

La torre de la Serra de la Petita és un fortí de Berga declarat bé cultural d'interès nacional.

## Descripció

Aquest fortí està situat en una talaia que permet visualitzar tot el Baix Berguedà i un sector de l'Alt Berguedà. És de planta circular i volum troncocònic. Té una planta baixa mig soterrada i una de superior coberta amb volta de pedra. Està flanquejat per petites espitlleres i matacans, que es conserven en mal estat, juntament amb les restes de la muralla que l'unien amb el castell de Sant Ferran. L'aparell és de pedra irregular i morter. Està flanquejat de matacans i algunes petites espitlleres. Actualment tota l'obra està sotmesa a un procés de degradació força ràpid. A l'entorn trobem altres vestigis de fortificacions. La serra forma l'estrep nord-est del coll de santa Magdalena, punt de pas obligat per a totes les comunicacions al nord de Berga.

## Història

El 19/07/1713 la serra fou escenari d'una forta lluita en la guerra de successió. La torre de la Petita formà part d'un projecte de fortificació del castell de Berga, signat per l'enginyer Antonio López Sopeña l'any 1797, obra que no es va realitzar en la seva totalitat. Finalment es va fer l'any 1836, en el context de la Primera Guerra Carlina.
La junta del museu de Berga ha proposat la rehabilitació del lloc per convertir-lo en museu de les guerres carlines de Catalunya.

## Referències

* 1 2 3 «Torre de la Serra de la Petita». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Torre de la Sal (Casares)

La Torre de la Sal, també anomenada Torre del Salto de Mora és una torre alimara situada al litoral del municipi de Casares, a la província de Màlaga. Igual que altres torres alimares del litoral mediterrani andalús, la torre formava part d'un sistema de vigilància de la costa emprat per àrabs i cristians i, com les altres torres, està declarada Bé d'Interès Cultural.
Té planta quadrada i els seus costats, a la base, tenen 9,20 metres i la seva altura supera els 10 metres. Està situada en un promontori prop de la desembocadura del riu Manilva. Es coneix des de de el segle XVI si bé podria tractar-se d'una obra nassarita. Internament es divideix en dues cambres quadrades de 6,5 metres de costat que es cobreixen de volta octogonal bufada, sobre trompes i dues rosques volades de maons. A la cambra inferior (antic magatzem o dipòsit a l'època més antiga) s'aprecien modificacions més modernes com el recreixement dels murs o l'accés, arran de terra obert al costat nord.

## Referències

* ↑ Temboury Álvarez, Juan. Torres almenaras (costa occidental) (en castellà). Màlaga: Diputación Provincial de Málaga, Instituto de Cultura, 1975. ISBN 84-500-6685-9.
* ↑ «Torre Salto de la Mora» (en castellà). Junta de Andalucía, Universidad de Sevilla.
# Tour de Yorkshire

El Tour de Yorkshire és una competició ciclista per etapes que es disputa anualment a Yorkshire (Anglaterra). Creada el 2015, formant part del calendari de l'UCI Europa Tour.
També es disputa una prova femenina.

## Palmarès masculí

| Any | Vencedor | Segon | Tercer |
| 2015 | Lars Petter Nordhaug | Samuel Sánchez González | Thomas Voeckler |
| 2016 | Thomas Voeckler | Nicolas Roche | Anthony Turgis |
| 2017 | Serge Pauwels | Omar Fraile Matarranz | Jonathan Hivert |
| 2018 | Greg Van Avermaet | Eduard Prades i Reverter | Serge Pauwels |
| 2019 | Christopher Lawless | Greg Van Avermaet | Edward Dunbar |
| 2020 | suspesa | suspesa | suspesa |
| 2021 | suspesa | suspesa | suspesa |

## Palmarès femení

| Any | Vencedor | Segon | Tercer |
| 2015 | Louise Mahe | Eileen Roe | Katie Curtis |
| 2016 | Kirsten Wild | Lucy Garner | Floortje Mackaij |
| 2017 | Lizzie Deignan | Coryn Rivera | Giorgia Bronzini |
| 2018 | Megan Guarnier | Danielle Rowe | Alena Amialiússik |
| 2019 | Marianne Vos | Margarita Victoria García Cañellas | Soraya Paladin |
| 2020 | ajornat | | |

## Referències

* ↑ «Tour du Yorkshire (Gbr) - Cat.2.HC». [Consulta: 30 octubre 2023].
* ↑ (en) 2020 Tour de Yorkshire Women's Race postponed due to COVID-19, letour.yorkshire.com.

## Enllaços externs

* Web oficial
* Palmarès a cqranking.com
# Tour de l'Abitibi

El Tour de l'Abitibi és una competició ciclista per etapes de categoria júnior, que es disputa per l'Abitibi-Témiscamingue, al Quebec i forma part de la Copa de les Nacions UCI júnior. Entre el 2000 i 2007, ja havia format part de la Copa del Món UCI júnior. El 2008, pel 40è aniversari, es va crear paral·lelament un cursa anomenada Copa de les Nacions Abitibi, que va entrar al calendari de la Copa de les Nacions UCI júnior. L'any següent les dues curses es va unir sota el nom de Tour de l'Abitibi-Copa de les Nacions.

## Palmarès parcial

| Any | Vencedor | Segon |
| Tour de l'Abitibi |
| 1969 | Gérard Rocheleau | Robert Van Den Eynde | Serge Proulx |
| 1980 | Alex Stieda | | |
| 1981 | Bruno Wojtinek | Franck Pineau | |
| 1985 | André van Wijngaarden | Chris Koberstein | Nathael Sagard |
| 1986 | Michel Zanoli | Laurent Jalabert | Richard Luppes |
| 1987 | Frank McCormack | Darren Baker | Jean-Cyril Robin |
| 1988 | Bobby Julich | | |
| 1989 | Bobby Julich | | |
| 1991 | Gorazd Stangelj | | |
| 1992 | Roland Green | | |
| 1993 | Sean McDonald | | |
| 1994 | Guillaume Belzile | | Alexei Kuznetsov |
| 1995 | Neil Grover | Denis Menchov | Sven Claussmeyer |
| 1996 | David Rolandez | | |
| 1997 | Joshua Thornton | | |
| 1998 | William Frischkorn | | |
| 1999 | Brad Buccamboso | | |
| 2000 | Piotr Mazur | Koen de Kort | Wesley Cole |
| 2001 | Jukka Vastaranta | Niels Scheuneman | Norbert Poels |
| 2002 | Tyler Farrar | Oliver Stiller-Crote | Craig Wilcox |
| 2003 | Kai Reus | Matthew Crane | Steven Cozza |
| 2004 | Christopher Stockburger | Zachary Bolian | Michael Vanderaerden |
| 2005 | David Veilleux | | |
| 2006 | Mark Hinnen | William Goodfellow | Guillaume Boivin |
| 2007 | Taylor Phinney | Tom David | Guillaume Blais-Dufour |
| 2008 | Arnaud Jouffroy | Charlie Avis | David Boily |
| Copa de les Nacions Abitibi |
| 2008 | Nathan Brown | | |
| Tour de l'Abitibi-Copa de les Nacions |
| 2009 | Andrew Barker | Charlie Avis | Taylor Gunman |
| 2010 | Lachlan Morton | Eamon Lucas | Zack Noonan |
| 2011 | James Oram | Dion Smith | Colby Wait-Molyneux |
| 2012 | Taylor Eisenhart | Alexey Vermeulen | Geoffrey Curran |
| 2013 | Brendan Rhim | Owen Gillott | Olivier Brisebois |
| 2014 | Rayane Bouhanni | Zeke Mostov | Mathias Norsgaard |
| 2015 | Adrien Costa | Brandon McNulty | Théo Menant |
| 2016 | Brandon McNulty | Mikkel Bjerg | Kevin Goguen |
| 2017 | Riley Sheehan | Fernando Islas | Richard Holec |

## Enllaços externs

* Web oficial
* Palmarès a siteducyclisme.net
# Punta del Ponç

La Punta del Ponç és una muntanya de 892 metres que es troba al municipi de Vilanova de Prades, a la comarca catalana de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# RMC Story

RMC Story (anteriorment Numéro 23) és un canal de televisió francès, propietat del grup Diversité TV France, que es presenta com a òrgan independent. El canal fou inaugurat per primer cop el 12 de desembre del 2012 i des del 2015 ha estat comprat per NextRadioTV. El canal és el resultat de la crida del Consell de l'Audiovisual francès per ampliar els canals disponibles en la televisió digital terrestre francesa. En un principi, Diversité TV va proposar TVous com a canal, que posteriorment va haver de fusionar-se amb URb TV. Però és finalment al 5 de juny del 2012 quan el canal aconsegueix el vistiplau definitiu. El canal es presenta amb temàtica generalista.

## Referències

* ↑ http://www.numero23.fr/programmes/
* ↑ http://newetprogrammes.over-blog.com/article-les-premiers-programmes-des-six-nouvelles-chaines-de-la-tnt-112695321.html
* ↑ http://www.csa.fr/auditionstnt/accueil?projet=12
* ↑ http://lci.tf1.fr/economie/medias/6-nouvelles-chaines-gratuites-sur-la-tnt-fictions-famille-et-7091890.html Arxivat 2016-03-03 a Wayback Machine.

## Enllaços externs

* http://www.numero23.fr/
# RK Metković

El RK Metković és un equip croata d'handbol de la ciutat de Metkovic. Fou fundat l'any 1963 i actualment milita a la Primera Divisió croata d'handbol, si bé anteriorment havia disputat la Lliga iugoslava, amb un paper secundàri, fins a l'escissió croata.
L'any 2000 aconseguí guanyar la Lliga croata, trencant així l'hegemonia del RK Zagreb, això no obstant, per causes administratives li fou retirat el títol. Aquell mateix any guanyà la Copa EHF després de derrotar el SG Flensburg-Handewitt a la final.
L'any 2001 aconseguí guanyar la Copa de Croàcia, títol que reeditaria el 2002. Paral·lelament, l'any 2001 tornaria a ser finalista de la Copa EHF, però en aquesta ocasió caigué derrotat enfront del SC Magdeburg.

## Palmarès

* 1 Copa EHF: 2000
* 2 Copa de Croàcia: 2001 i 2002

## Enllaços externs

* Web oficial del RK Metković Arxivat 2006-08-13 a Wayback Machine.
# Ramah (Nou Mèxic)

Ramah (navaho Tłʼohchiní) és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 407 habitants.

## Demografia

Segons el cens del 2000, Ramah tenia 407 habitants, 121 habitatges, i 98 famílies. La densitat de població era de 41,2 habitants per km².
Dels 121 habitatges en un 50,4% hi vivien nens de menys de 18 anys, en un 66,9% hi vivien parelles casades, en un 10,7% dones solteres, i en un 18,2% no eren unitats familiars. En el 17,4% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,36 i el nombre mitjà de persones que vivien en cada família era de 3,81.
Per edats la població es repartia de la següent manera: un 37,6% tenia menys de 18 anys, un 8,8% entre 18 i 24, un 24,6% entre 25 i 44, un 18,4% de 45 a 60 i un 10,6% 65 anys o més.
L'edat mediana era de 28 anys. Per cada 100 dones de 18 o més anys hi havia 93,9 homes.
La renda mediana per habitatge era de 25.313 $ i la renda mediana per família de 35.278 $. Els homes tenien una renda mediana de 17.143 $ mentre que les dones 19.792 $. La renda per capita de la població era de 10.419 $. Aproximadament el 23% de les famílies i el 31,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ramah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Ramah». American Fact Finder. Oficina del Cens dels Estats Units, 12-01-2010.
# Psychoda quadricornis

Psychoda quadricornis és una espècie d'insecte dípter pertanyent a la família dels psicòdids.

## Descripció

* La femella fa 0,90-1,05 mm de llargària a les antenes, mentre que les ales li mesuren 1,65-1,95 de longitud i 0,70-0,87 d'amplada.
* El mascle no ha estat encara descrit.
* Les antenes presenten 15 segments.

## Distribució geogràfica

Es troba a Nova Guinea.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Triple Aliança

«Triple Aliança» té aquests significats:
* Triple Aliança (Mèxic) - Senyorius de Tenochtitlan, Texcoco i Tlacopan en el segle xv
* Triple Aliança (1596) - Anglaterra, els Països Baixos i França
* Triple Aliança (1668) - Anglaterra, els Països Baixos i Suècia
* Triple Aliança (1717) - Gran Bretanya, els Països Baixos i França contra Espanya
* Triple Aliança (1788) - Gran Bretanya, els Països Baixos i Prússia
* Guerra de la Triple Aliança (1864 i 1870): el Brasil, l'Uruguai i l'Argentina contra el Paraguai
* Triple Aliança (1882) - Alemanya, Imperi Austrohongarés i Itàlia
* Triple Aliança (1914) - Alemanya, Àustria-Hongria i Turquia a la I Guerra Mundial
* Triple Aliança (1923) - Aliança d'Acció Catalana amb els nacionalismes basc i gallec
# Tripitaka Coreana

La Tripitaka Coreana (el seu nom complet és Tripitaka de la dinastia governant de Goryeo (transcrit del coreà a Goryeo daejanggyeong)) és una biblioteca coreana situada al temple d'Haeinsa, a Corea del Sud. Consisteix en una col·lecció completada el 1251 de blocs d'impressió xilogràfica que són escriptures budistes, considerats la col·lecció més completa del corpus budista i els blocs de fusta xilogràfics més antics del món. També han sigut anomenats Palmandaejangyeong (80.000 models).
Situat a la muntanya Kaya, el temple d'Haeinsa conserva la Tripitaka Coreana, la versió més completa de textos del cànon budista, que van ser gravats en 80.000 tauletes de fusta entre els anys 1237 i 1249. Els edificis de Janggyeong Panjeon van ser construïts al segle xv per servir de dipòsit d'aquestes venerades tauletes, que són també reverenciades com a obres d'art excepcionals. En aquests dipòsits ha quedat palès el sorprenent mestratge amb què s'han concebut i aplicat tècniques encaminades a la conservació d'aquestes tauletes de fusta.
És la segona Tripitaka Coreana que fou encarregada: la primera fou encarregada el 1011; el 1097 acabà de reunir-se i el 1232 fou cremada durant les invasions mongoles. El rei Gojong ordenà la revisió i creació de la Tripitaka Coreana el 1236 i en menys anys que la primera fou feta. El 9 de desembre de 1995 fou declarada Patrimoni cultural de la humanitat per la UNESCO.
La seva conservació, excel·lent, és tal que encara ara, gairebé vuit segles després, podrien fer-se servir per imprimir còpies nítides i completes del Tripitaka o cànon de llibres sagrats del budisme.

## Referències

* 1 2 3 Campbell, 2013, p. 61.
* ↑ Campbell, 2013, p. 20.
* ↑ «Scholar suggests name change for Tripitaka Koreana». Korea Herald, 03-09-2013 [Consulta: 18 gener 2017].
* ↑ Informació a la pàgina de la Unesco
* ↑ Mason, David A. «Tripitaka Koreana: ural Treasure». Korean Times, 04-03-2010 [Consulta: 18 gener 2017].
* ↑ Lee i Han, 2002, p. 532.
* ↑ Cf. "Las bibliotecas más bellas del mundo", en Abc de Madrid, 24-IV-2014, http://www.abc.es/viajar/top/20140423/abci-bibliotecas-bellas-mundo-201404220949_5.html

## Bibliografia

* Campbell, James W. P.. La biblioteca: patrimonio mundial. Sant Sebastià: Nerea, 2013. ISBN 978-84-15042-83-9.
* Lee, Choong-Ki; Han, Sang-Yoel; Han, Sang-Yoel «Estimating the use and preservation values of national parks' tourism resources using a contingent valuation method». Tourism Management, 23, 5, 2002, pàg. 531–540. DOI: 10.1016/S0261-5177(02)00010-9.
# Rafael Aixada

Rafael Aixada (Sant Feliu de Guíxols, Baix Empordà, segle xvi) fou tinent general de les galeres de l'emperador Carles I. Fou notable la seva actuació a Alger, salvant el rei de greu perill en el moment de la derrota de les tropes espanyoles que assaltaren la plaça el 13 d'octubre de 1541, amb dues-centes naus i vint mil homes. L'any 1927, la capital catalana va batejar un carrer a la Barceloneta amb el seu nom, però la via va tornar a canviar de nom el 2019, en honor a Emília Llorca Martin.

## Referències

* ↑ Portavella i Isidoro, Jesús. Diccionari nomenclàtor de les vies públiques de Barcelona. Barcelona: Ajuntament de Barcelona, 2010, p. 35. ISBN 978-84-9850-216-9.
* ↑ «El Ayuntamiento de Barcelona excluye del nomenclátor a otro almirante» (en castellà). La Vanguardia, 19-03-2019 [Consulta: 26 novembre 2023].